 עם האזכרות: כתב ב''ח מכאן יש להזהיר על אותן מטבעות של זהב וכסף שיש עליהם שם בן ד' אותיות שטבעו אותו המינים לשם ע''א שאסורים לתלות על הס''ת ואף אין להחזיק אותם ברשותם אלא יתיכם מיד עכ''ל והרב מוהר''ר יהודה מילר נסתפק בזה כי שמא אינם מינים לע''א והאריך בתשוב' ועשו''ת חות יאיר סימן שט''ז שמתיר להתיך המטבעות דשם בן ד' שעושים במדינת שויד''ן ע''ש הטעם. וכתב הט''ז מה שנוהגין באיזה קהלות כשמברכין חולה וגובין מעות מכל א' ומניחים הכלי עם המעות לתוך ארון הקודש שלא יפה עושים כי יש שם טומאה על המטבעות ואפי' בלא''ה אסור להשים לתוך ארון הקודש דבר של חול ע''כ יש למנוע אותו המנהג: